Správa zo zahraničnej pracovnej cesty

1.	Účastníci ZPC:
Titul, meno a priezvisko:	Ing. Zuzana Hlaváčiková	
Pracovisko:	odbor medzinárodnej spolupráce vo výskume a vývoji
sekcia vedy a techniky
Ministerstvo školstva, vedy, výskumu a športu SR Stromová 1, 813 30 Bratislava 	
Pracovné zaradenie:	štátny radca	
Znalosť jazykov:	AJ, NJ	
2.	Zahraničná pracovná cesta:
Štát:	Švajčiarsko	
Mesto:	Ženeva	
Vykonaná v doch:	23. - 25.4.2012	
Prijímajúca organizácia:	CERN, CH – 1211 Ženeva 23, Švajčiarsko	
Účel cesty:	jarné zasadnutie výboru LHC RRB CERN	
Spôsob financovania:	náklady hradí MŠVVaŠ SR	
3.	Rámcový program pobytu:
  23.4.2012

  24.-25.4.       
  25.4.2012	04.00 hod. odchod z Bratislavy do Viedne, odlet do Ženevy, ubytovanie,
od 14.00 hod. účasť na plenárnom zasadnutí výboru LHC Resources Review Boards CERN 
účasť na zasadnutí výboru ATLAS a ALICE RRB CERN
večer odlet zo Ženevy do Viedne, návrat do Bratislavy	
4.	Priebeh rokovaní

V dňoch 23. – 25. apríla 2012 sa v Ženeve konalo pravidelné jarné zasadnutie výboru LHC Resources Review Boards CERN. 

Dňa 23. apríla 2012 popoludní sa uskutočnilo plenárne zasadnutie výboru LHC RRB CERN, ktoré otvoril a viedol p. Sergio Bertolucci, riaditeľ pre výskum CERN. Privítal všetkých prítomných zástupcov financujúcich inštitúcií členských aj nečlenských krajín CERN, dal schváliť program zasadnutia a zápis z posledného – jesenného zasadnutia výboru, ktoré sa konalo v dňoch 17. – 19. októbra 2011. Správu o situácii v CERN a o stave urýchľovača častíc LHC predniesol Steve Myers, riaditeľ urýchľovača.

V rámci agendy boli prezentované a prerokované nasledujúce správy:
 
1.	Situácia na veľkom hadrónovom urýchľovači LHC (Large Hadron Collider) a stav experimentov. LHC pracuje vynikajúco, boli dosiahnuté rekordné parametre. Na základe veľmi dobrých výsledkov práce LHC v roku 2011 bolo rozhodnuté zvýšiť energiu protónov v LHC v roku 2012 na 2x4 TeV. Výkonnosť počítačovej siete World LHC Computing Grid (WLCG) sa zvýšila na 1,5 milióna vyriešených úloh za deň. Pripravuje sa prestávka v práci LHC – odstávka a upgrade urýchľovača LHC v rokoch 2013 – 2014, kedy sa urýchľovač prerobí na energiu 2x7 TeV. Najdôležitejšou úlohou roka 2012 bude potvrdiť alebo vylúčiť existenciu Higgsovho bozónu v oblasti hmotnosti 125 GeV. 
2.	Aktuálny stav a novinky v CERN. Na budúci rok sa pripravujú nové experimenty pri meraní rýchlosti neutrín v Gran Sasso (Taliansko). V dňoch 10.-12.9.2012 sa v Krakove uskutoční sympózium o Európskej stratégii časticovej fyziky.

     Na zasadnutí výboru ATLAS RRB CERN dňa 24. apríla 2012 boli prerokované nasledujúce body:

1.	Odsúhlasenie zápisu z jesenného zasadnutia výboru ATLAS zo 17. – 19.10.2011
2.	Stav experimentu ATLAS – experiment v plnej prevádzke, pracuje vynikajúco, prebieha zber, spracovanie a analýza údajov.
3.	Plánovaná oprava a upgrade detektora v r. 2013-2014
4.	Finančné otázky – stav spoločného účtu financujúcich inštitúcií CERN
                        -  rozpočet na rok 2012 – vklad SR do spoločného fondu   
                           experimentu ATLAS v CERN na rok 2012 na údržbu a prevádzku     
                           M&O Cat.A vo výške 75.000 CHF a M&O Cat.B vo výške      
                           4.000 CHF
                                          -  stav úhrady platieb na experiment ATLAS do spoločného fondu 
                                             k aprílu 2012 jednotlivými financujúcimi inštitúciami (krajinami): 
                                             vklad SR do spoločného fondu ATLAS na rok 2012 M&O Cat.A 
                                             vo výške 75.000 CHF uhradený, M&O Cat.B zatiaľ neuhradený
                                           -  návrh rozpočtu na rok 2013

     Dňa 25. apríla 2012 sa konalo zasadnutie výboru ALICE RRB CERN s nasledujúcim programom:
      
1.	Odsúhlasenie zápisu z jesenného zasadnutia výboru ALICE zo 17. – 19.10.2011
2.	Stav experimentu ALICE – experiment v plnej prevádzke, pracuje vynikajúco, prebieha zber, spracovanie a analýza experimentálnych údajov.
3.	Finančné otázky – stav spoločného účtu financujúcich inštitúcií CERN
                        - rozpočet na rok 2012 – vklad SR do spoločného fondu   
                          experimentu ALICE v CERN na rok 2012 na údržbu a prevádzku    
                          M&O Cat.A predstavuje čiastku 85.809 CHF a M&O Cat.B spolu 
                          16.700 CHF
                                          - stav úhrady platieb na experiment ALICE do spoločného fondu 
                                             k aprílu 2012 jednotlivými financujúcimi inštitúciami (krajinami):
                                             vklad SR do spoločného fondu ALICE na rok 2012 M&O Cat.A  
                                             vo výške 85.809 CHF uhradený, M&O Cat.B zatiaľ neuhradený
                                           - návrh rozpočtu na rok 2013
5.	Závery:   

1.	Zabezpečiť úhradu zostávajúcich platieb do spoločného fondu experimentov CERN v rámci rozpočtu 2012.
2.	Podporiť pristúpenie SR do World LHC Computing Grid – podpísanie Memorandum of Understanding.
6.	Prehľad prinesenej dokumentácie

Dokumentácia zo zasadnutia výboru LHC Resources Review Boards CERN je uložená na odbore medzinárodnej spolupráce vo výskume a vývoji SVaT MŠVVaŠ SR, kde je na požiadanie k dispozícii. 
7.	Prínos ZPC

           Boli prerokované a schválené správy o stave urýchľovača LHC, stave a pokroku jednotlivých experimentov na LHC v CERN a finančné správy – stav úhrady platieb do spoločného fondu jednotlivých experimentov na rok 2012 a návrhy rozpočtu na rok 2013.     

8.    Spôsob zverejnenia výsledkov ZPC, prenos získaných informácií
Správa bude zverejnená na webovej stránke MŠVVaŠ SR: www.minedu.sk.

Súhlasím so zverejnením správy na internete.

Správu vypracovala:  Ing. Zuzana Hlaváčiková 
                                    odbor medzinárodnej spolupráce vo výskume a vývoji
                                    sekcia vedy a techniky MŠVVaŠ SR

Dátum:                       11.5.2012

Správu schválil:  RNDr. Marta Cimbáková 
                               generálna riaditeľka sekcie vedy a techniky MŠVVaŠ SR